34. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ.Ε.8100 της 20/25 Σεπτ. 1963  (ΦΕΚ Β΄423) Περί καθορισμού του τρόπου ψηφοφορίας των πολιτικών δημοσίων υπαλλήλων και στρατιωτικών. Έχοντες υπ’ όψιν τας διατάξεις της παρ. 4 του άρθρ. 7 του Νόμ. 4322/63 «περί τροποποιήσεως, συμπληρώσεως και καταργήσεως διατάξεών τινων της περί εκλογής βουλευτών νομοθεσίας», αποφασίζομεν: (Αντί της σελ. 125(ζ) Σελ. 125(η) Τεύχος 538-Σελ.29 Εκλογή Βουλευτών - Ευρωβουλευτών 1.Ζ.α.27-34 Καθορίζομεν ότι οι πολιτικοί δημόσιοι υπάλληλοι και στρατιωτικοί οφείλουσι να δηλώσωσιν εγγράφως εις τους προϊσταμένους και Διοικητάς των, μέχρι και της επομένης της προκηρύξεως των βουλευτικών εκλογών, την πρόθεσίν των, όπως ασκήσωσι το εκλογικόν των δικαίωμα, εις τον δήμον ή την κοινότητα, εις τους εκλογικούς καταλόγους του οποίου είναι εγγεγραμμένοι. Εις τους υποβαλόντας την ανωτέρω δήλωσιν η προϊσταμένη αυτών αρχή χορηγεί κατά την ημέραν της εκλογής την αναγκαίαν άδειαν απουσίας προς μετάβασιν αυτών εις ον τόπον προτίθενται να ψηφίσωσιν εκτιμώσα τας υφισταμένας υπηρεσιακάς ανάγκας και τον χρόνον απουσίας. Πάντας τους υποβαλόντας την ανωτέρω δήλωσιν οι οικείοι προϊστάμενοι αυτών διαγράφουσιν αμελλητί και υπό την προσωπικήν των ευθύνην από τας υπό της παρ.1 του άρθρ. 24 του Ν.Δ. 4274/62 προβλεπομένας καταστάσεις, πριν ή διαβιβάσωσι ταύτας εις τον οικείον πρόεδρον Πρωτοδικών, προς θεώρησιν και επιστρέφουσιν εις αυτούς τα εκλογικά βιβλιάρια. Η παρούσα δημοσιευθήτω δια της Εφημερίδος της Κυβερνήσεως. 